Први значајнији успех Саладуха је постигла на летњој универзијади у Бангкоку 2007. године, где је освојила златну медаљу, прескочивши 14,79 м. У наредних неколико година није остварила значајније резултате, све док на европском првенству у Барселони није победила са резултатом 14,81 м. Већ следеће године, овој титули је придодала и титулу светске првакиње, освојивши прво место на првенству света у Тегуу са даљином од 14,94 m. На европском првенству 2012. у Хелсинкију одбранила је освојену титулу из Барселоне са новим личним рекордом од 14,99 м, што је у том тренутку био и најбољи резултат сезоне 2012. у свету. Титулу европске првакиње је поново одбранила на првенству у Цириху 2014. са прескоченик 14,73 м.